पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर को वैक्सीन युक्त-कोरोना मुक्त बनाने के लिए दूसरे चरण में शनिवार से अजमेर उत्तर विधायक वासुदेव देवनानी ने परिवार आरोग्य किट का वितरण शुरू किया। इस दौरान कोरोना से बचाव के लिए योग व प्राणायाम करने के प्रति जागरूकता पैदा करने के लिए पैम्पलेट भी बांटे।
इस दौरान देवनानी ने बताया कि सेवा कार्यों के तहत पहले चरण में विधायक सेवा केंद्र शुरू किया गया, जिसमें सात प्रकार की सेवाएं जनता को उपलब्ध कराई जा रही हैं। इसमें प्रवासी सहायता, फोन पर डाॅक्टरों द्वारा चिकित्सकीय परामर्श, कोविड मरीजों के लिए घर पर भोजन पहुंचाने की व्यवस्था, दवाइयों की होम डिलीवरी, कोविड मरीज के घर का सेनेटाइजेशन, कोविड से संबंधित अन्य कोई सहायता और विवाह व अंतिम संस्कार में प्रशासनिक सहायता शामिल है।
दूसरे चरण में परिवार आरोग्य किट घर-घर वितरित करने का अभियान शनिवार से शुरू किया गया है। जिसमें काढ़े का एक पैकेट, गिलोय वट्टी की एक डिब्बी (जिसमें करीब 40 गोलियां हैं), विटामिन-सी व जिंक के 15-15 कैप्सूल के एक-एक पैकेट तथा कोरोना से बचाव के लिए योग व प्राणायाम करने संबंधी पम्पलेट शामिल है। इस अभियान के पहले दौर में 2001 परिवारों तक किट पहुंचाया जाएगा। पहले दिन करीब 250 किट वितरित किए गए। परिवार आरोग्य किट वितरण की शुरूआत करने के मौके पर डिप्टी मेयर नीरज जैन, शहर भाजपा के जिला महामंत्री व पार्षद रमेश सोनी आदि भी मौजूद रहे।
यह सावधानियां भी बरतने की अपील
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn